cbe2ea54a15cff1800b3981bd8a5c9bb

Hvad har jeg brug for, så jeg kan styre mit Danfoss Icon™ system med Danfoss Icon App? 
 
danfoss.com
2021.31

For at styre et 24V Danfoss IconTM system med Danfoss Icon App har du brug for at tilslutte et app-modul (088U1101/460970910).


Bemærk, at Danfoss IconTM 230 V-rumtermostater ikke kan styres med Danfoss IconTM App. Du kan dog indstille en tidsplan for Danfoss Icon programmerbare 230 V-rumtermostater individuelt. Se brugervejledningen til den programmerbare 230 V-rumtermostat på denne side for at læse mere om dette.



37fa54a14158c07f681fa8a5fb5fd521

Har jeg brug for en mobiltelefon for at installere Danfoss Icon™ app-modulet? 
 
danfoss.com
2021.31

Ja.


Du skal bare følge de første fire trin herunder. Når Danfoss Icon™ app-modul 088U1101 er installeret, kan brugeren scanne QR-koden på Danfoss Icon™ app-modulet og downloade Danfoss Icon™ App (trin 5 og 6 herunder) eller søge efter "Danfoss Icon" i App Store eller Google Play.


 



f3dec5ab1fab0d7f2c54ca5815cca3fa

Hvordan installerer og opsætter jeg Danfoss Icon™ App? 
 
danfoss.com
2021.31

Søg efter "Danfoss Icon" i App Store eller Google Play.  
  
Åbn appen, og tryk på [Start opsætning].  
Tryk på knappen på Danfoss Icon™ app-modulet, når du er klar til at opsætte systemet. Husk at slå Bluetooth til.  
Bemærk: Appen vil bede dig om at slå Bluetooth til, hvis det ikke allerede er slået til på din telefon. Den grønne LED-indikator på Danfoss Icon™ app-modulet blinker langsomt, når der endnu ikke er oprettet forbindelse. Når modulet forsøger at oprette forbindelse til telefonen, blinker LED-indikatoren hurtigt. Når der er oprettet forbindelse, lyser LED-indikatoren konstant i 2 minutter, hvorefter den slukker.


Navngiv dit hjem.  
Vælg netværk.  
Indtast wi-fi-koden til det trådløse netværk.  
Bemærk: Du kan springe dette trin over, hvis den telefon, der bruges, allerede har forbindelse til det valgte netværk.


Indtast brugernavn.  
Systemet gemmer oplysningerne og bekræfter, at opsætningen er gennemført.



27085684db94df2e48040ce43da7fe39

Hvordan ændrer jeg navnene på rummene? 
 
danfoss.com
2021.31

1. Gå ind i det rum, som du ønsker at omdøbe, og indstil et unikt temperatursætpunkt (f.eks. 28 grader) på termostaten i rummet, så du senere kan identificere rummet i applisten.
2. Swipe til venstre på appens startskærm for at få adgang til oversigten over rum
3. Find det rum, der har det unikke sætpunkt (f.eks. 28 grader), og klik på det for at gå til rummets menu.
4. Vælg blyantikonet i det øverste højre hjørne, og indtast et nyt navn.
5. Gentag for alle rum.



caec22f274b588315e9bc5afd13fa435

Hvordan indstiller eller ændrer jeg en tidsplan? 
 
danfoss.com
2021.31

Danfoss Icon App bruger en tidsplan, hvor du kan vælge at være "Hjemme" eller "Ikke til stede". Danfoss anbefaler at bruge sænkningstemperaturer ved længere fravær fra hjemmet, f.eks. i vinterferier.


Følg følgende trin for at ændre tidsplanen:


1. Klik i midten af appens startskærm.


Bemærk: Rummene er opdelt i to grupper: "Living Zone" og "Individuelle rum". "Living Zone" er en liste over rum, der har den samme opvarmningsplan for de tidspunkter, hvor du er "Hjemme" og "Ikke til stede". Ved at vælge blyantikonet i det øverste højre hjørne kan du trække og slippe hvert enkelt individuelt rum fra gruppen "Living Zone" til "Individuelle rum" eller omvendt.


1. Klik på listen over rum i "Living Zone", eller klik på et af de individuelle rum under "Individuelle rum"
2. Klik på den dag, som du vil se.  
Bemærk: Dagens tidsplan kan kopieres til andre dage ved at trykke på [Kopiér]
3. Flyt de røde prikker for at ændre "Hjemme"-perioden, og bekræft. Perioder, der ikke er markeret med rødt, er "Ikke til stede"-perioder.


Ændring af temperaturen for "Hjemme" og "Ikke til stede" forklares i den separate Ofte stillede spørgsmål.



767853dda1f8885f303af75334155c1d

Hvordan indstiller eller ændrer jeg temperaturen (med eller uden telefon)? 
 
danfoss.com
2021.31

Den ønskede temperatur for "Hjemme" og "Ikke til stede" kan indstilles individuelt for hvert rum.


1. Du får adgang til panelet i højre side på startskærmen ved at trykke på temperatursymbolet i det øverste højre hjørne eller ved at swipe til venstre.
2. Du har nu to muligheder. Klik på et rumnavn for at se eller ændre temperaturene for "Hjemme" og "Ikke til stede" i det pågældende rum, eller klik på blyantikonet. Når du klikker på blyantikonet, kan temperaturen for den aktuelle tilstand ("Ikke til stede" eller "Hjemme") ændres.


Du kan også ændre temperaturen ved at trykke på hver individuel rumtermostat. Når termostaten "vækkes", og du forsøger at tilpasse temperaturen, viser rumtermostaten det aktuelle sætpunkt. Enhver ændring af sætpunktet overskriver sætpunktet for den tilstand ("Ikke til stede" eller "Hjemme"), der er aktiv på ændringstidspunktet.



78079aa2b473ff6977cb18d6aa71fa80

Hvordan deler jeg adgangen til mit system? 
 
danfoss.com
2021.31

Danfoss Icon™ App giver dig mulighed for at dele adgangen til systemet:


1. Tryk på de tre linjer i det øverste venstre hjørne på startskærmen.
2. Vælg [Indstillinger].
3. Tryk på [Del hus] for at åbne en side, der viser dig en kode.  
Af sikkerhedsmæssige årsager er koden kun gyldig i to minutter.  
Den person, der modtager koden, skal trykke på [Modtag hus] i appen og indtaste koden fra afsenderen inden for to minutter.


Bemærk: Når du deler et "Hus", giver du også de fulde rettigheder til at installere eller slette termostater. Du kan dog vælge, om du også vil overføre rettighederne til at tilføje eller slette andre brugere.



8f0f4f1191d7cea0e343cf8654ccf98d

Hvad er ferietilstand ("kuffert"-symbolet)? 
 
danfoss.com
2021.31

Ferietilstand tilsidesætter tidsplanerne for "Hjemme" og "Ikke til stede". Den reducerer temperaturen i en længere tidsperiode på alle rumtermostater.  Temperaturen for ferietilstand kan indstilles på følgende måde:


1. Tryk på de tre linjer i det øverste venstre hjørne på startskærmen.  
Vælg [Indstillinger].
2. Tryk på [Ferietemperatur].



56516977752836e93d6fd2aa103bbb15

Hvad sker der, hvis wi-fi ikke fungerer, eller hvis jeg ikke har forbindelse? 
 
danfoss.com
2021.31

Hvis forbindelsen til wi-fi går tabt, fortsætter termostaterne med at regulere rumtemperaturerne, men du kan ikke oprette forbindelse med din telefon.


Hvis wi-fi-forbindelsen går tabt, vises en alarm i appen. Du kan vælge at modtage alarmen som en push-notifikation på din telefon:


Tryk på de tre linjer i det øverste venstre hjørne på startskærmen.  
Vælg [Indstillinger].  
Tryk på [Notifikationer].



3d70edbb07f38c661f8af2e9e72b7768

Jeg kan ikke oprette forbindelse med min Samsung-telefon 
 
danfoss.com
2021.31

Visse Samsung-telefoner har indstillingen "Smart netværksskift". Dette "Smart netværk" skal slås fra, så telefonen kan oprette forbindelse. Gå til [Indstillinger] > [Wi-Fi] på din telefon, og slå "Smart netværksskift" fra, og prøv at oprette forbindelse igen.



83e77732ee304a26af92eb256338ee9d

Hvilke versioner af iOS og Android kan jeg bruge? 
 
danfoss.com
2021.31

Appen er tilgængelig til iOS 9.x og fremefter. Android-versionen er tilgængelig til Android 5.x og fremefter.



b5ae750fc7c2dfb95c8eec6f217d3b93

Jeg kan ikke oprette forbindelse 
 
danfoss.com
2021.31

Prøv følgende:


1. I tilfælde af, at forbindelsen går tabt, vises notifikationen "tabt forbindelse" på din smartphone. Kontrollér, om dette er tilfældet, og følg beskeden på skærmen for at genoprette forbindelse til netværket.
2. Genstart wi-fi-routeren og/eller adgangspunktet.  
Kontrollér routerens parametre (se de separate Ofte stillede spørgsmål).
3. Prøv at oprette forbindelse til et mobilt hotspot for at se, om problemet er din router.  
Fabriksnulstilling af Danfoss Icon app-modul. Dette gøres ved at koble netværkskablet fra app-modulet. Hold den nederste del på app-modulet inde, mens du sætter netværkskablet i igen. Slip den nederste del efter 10 sekunder. Hvis nulstillingen lykkes, lyser LED-indikatoren rødt i nogle få sekunder. Bemærk: Alle indstillinger slettes.
4. Sluk andre enheder, der bruger 2,4 GHz, da de kan forstyrre signalet.
5. Kontrollér børnesikringen på wi-fi-routeren/adgangspunktet og andre firewall-indstillinger (se i din wi-fi-routerdokumentation, om denne funktion er aktiveret for dit netværk, samt hvordan du kan fritage Danfoss IconTM systemet fra disse restriktioner).
6. Opdater dit wi-fi-adgangspunkt eller routerens firmware.



6a9e2c5d83712cca58cc6975c4b0d0b2

Mit wi-fi-netværk vises ikke 
 
danfoss.com
2021.31

Prøv at søge efter wi-fi-netværket en gang til.


Hvis dette ikke fungerer, er det muligt, at dit netværk er skjult. I det tilfælde skal du læse vejledningen til din wi-fi-router for at finde ud af, om dit wi-fi-netværk er skjult (SSID Broadcast deaktiveret), og hvordan du gør dit netværk synligt (SSID Broadcast aktiveret).



5b426cbaad71822acbcba60ecda53d34

Hvad sker der, når jeg køber en ny smartphone eller router? 
 
danfoss.com
2021.31

Når du køber en ny smartphone eller får en ny router, skal du genoprette forbindelsen. Se de separate Ofte stillede spørgsmål om, hvordan du installerer og opsætter appen. Alle indstillinger gemmes i cloud-løsningen. App-modulet skal ikke nulstilles.



c9b8554de6515c3c29335ab79aaba226

Er det muligt at håndtere mere end én lokation (f.eks. to huse) med den samme app? 
 
danfoss.com
2021.31

Ja. Du skal blot tilføje en ny lokation på følgende måde:


1. Tryk på de tre linjer i det øverste venstre hjørne på startskærmen


2. Vælg [Indstillinger]


3. Tryk på [Tilføj nyt system]



cfdf8752db77996282360f3252887d7a

Termostatens display og appen vises ikke korrekt og/eller Temperatursætpunktsændringer via appen overføres ikke til termostaterne 
 
danfoss.com
2021.31

Der er desværre en mindre fejl i Danfoss Icon software, som betyder, at termostatens display og appen vises ikke korrekt og/eller temperatursætpunktsændringer via appen ikke overføres til termostaterne.  
Bemærk, at rumtemperaturregulering og alarmer til/fra rumtermostat og masterregulator IKKE er påvirket af ovenstående og virker fortsat.


**HVORDAN UDBEDRES DET?**


* På termostaten tilgås menu ME.1 (temperaturbegrænsning) ved at holde -knappen nede i 5 sekunder.
* Bekræft max.-grænsen
* Forskyd min.-grænsen mindst 0,5 grad op
* Forlad ME.1 menuen
* Lad termostatens display fade ud
* Gentag processen på alle termostater


Nu er systemet igen fuldt funktionsdygtigt og minimum-grænsen kan igen indstilles til oprindelig sætpunkt, om nødvendigt.


